b'\n_START_ARTICLE_\nAuroville\n_START_PARAGRAPH_\nAuroville (Mesto zore) je \xc2\xbbeksperimentalna\xc2\xab\xc2\xa0mestna ob\xc4\x8dina v okro\xc5\xbeju Viluppuram v dr\xc5\xbeavi Tamil Nadu v ju\xc5\xbeni Indiji. _NEWLINE_Leta 1968 ga je ustanovila Mirra Alfassa (odtlej znana kot Mati), oblikoval pa ga je arhitekt Roger Anger.  Auroville je zami\xc5\xa1ljen kot univerzalno mesto, v katerem bi mo\xc5\xa1ki in \xc5\xbeenske z vsega sveta lahko \xc5\xbeiveli v miru in slogi, nad vsemi verami, politikami in narodnostmi. Namen Aurovilla je uresni\xc4\x8diti \xc4\x8dlove\xc5\xa1ko enotnost.\n_START_SECTION_\nMatrimandir\n_START_PARAGRAPH_\nNa sredi mesteca stoji Matrimandir, ozna\xc4\x8den kot \xc2\xbbizjemen in izviren arhitekturi dose\xc5\xbeek\xc2\xab, ki si ga je Alfassova zamislila kot \xc2\xbbsimbol bo\xc5\xbeanskega odgovora na \xc4\x8dlove\xc5\xa1ko stremenje k popolnosti\xc2\xab. Znotraj Matrimandirja je obvezna ti\xc5\xa1ina, saj to zagotavlja mir v prostoru in obmo\xc4\x8dju okrog njega, ki se ustrezno imenuje Obmo\xc4\x8dje miru. Obmo\xc4\x8dje miru, na katerem se nahaja struktura, karakterizirajo tri glavne zna\xc4\x8dilnosti: sam Matrimandir s svojimi 12 vrtovi, 12 cvetnimi listi in bodo\xc4\x8dimi jezeri, amfiteater in drevo Banyan._NEWLINE_Znotraj Matrimandirja zavito stopni\xc5\xa1\xc4\x8de vodi v klimatiziran prostor iz lo\xc5\xa1\xc4\x8denega belega marmorja, \xc2\xbbkraj za iskanje zavesti\xc2\xab. Na sredini je 70 cm velika kristalna krogla, na katero sveti son\xc4\x8dni \xc5\xbearek z vrha stavbe. Po besedah Alfasse je to \xc2\xbbsimbol prihodnje realizacije\xc2\xab. Ko ni sonca, in po son\xc4\x8dnem zahodu namesto son\xc4\x8dnega \xc5\xbearka na kroglo sveti \xc5\xbearek iz lu\xc4\x8di na son\xc4\x8dno energijo._NEWLINE_Matrimandir ima lastno son\xc4\x8dno elektrarno, obkro\xc5\xbeajo ga negovani vrtovi._NEWLINE_Iz Matrimandirja se \xc5\xa1irijo \xc5\xa1tiri obmo\xc4\x8dja mesta: stanovanjsko obmo\xc4\x8dje, industrijsko obmo\xc4\x8dje, kulturno in izobra\xc5\xbeevalno obmo\xc4\x8dje ter mednarodno obmo\xc4\x8dje. Okrog mesta le\xc5\xbei zeleni pas, v katerem se nahajajo obmo\xc4\x8dja za raziskovanje in ohranjanje okolja, tam so kmetije in gozdovi, botani\xc4\x8dni vrt, semenarna, zdravilne rastline in zeli\xc5\xa1\xc4\x8da, vodnjaki ...\n_START_SECTION_\nDru\xc5\xbeba in populacija\n_START_PARAGRAPH_\n\xc4\x8ceprav je bil Auroville najprej na\xc4\x8drtovan za 50.000 ljudi, jih tam sedaj prebiva 2.007 (1.553 odraslih in 454 otrok), ki so 44 narodnosti, od tega jih ima 836 Indijske korernine. Skupnost je razdeljena v sose\xc5\xa1\xc4\x8dine z imeni v angle\xc5\xa1\xc4\x8dini, sanskrtu, franco\xc5\xa1\xc4\x8dini in tamil\xc5\xa1\xc4\x8dini, kot npr. Aspiration,  Arati, La Ferme in Isaiambalam.\n_START_SECTION_\nArhitektura, tehnologija, in izobra\xc5\xbeervanje\n_START_PARAGRAPH_\nGlede na spletno stran Auroville, \xc2\xbbThe dream of building a new city for the future on a clean slate, with the purpose of promoting research and experimentation alongside integral development, has been attracting architects and students of architecture from all over the world ever since Auroville\xc2\xb4s inception in 1968. Not having pre-defined by-laws or being bound by the conventions of human society has allowed a multitude of expressions to manifest in the course of Auroville\xc2\xb4s development, as natural extensions of the quest for the new.\xc2\xab_NEWLINE_Satprem Ma\xc3\xafni je francoski arhitekt Aurovilla, direktor Zemeljskega in\xc5\xa1tituta Auroville in predstavnik Indije ter Ju\xc5\xbene Azije v \xc2\xbbUNESCO Chair Earthen Architecture, Constructive Cultures and Sustainable Development\xc2\xab. Satprem in drugi aurovillijski arhitekti so bili za njihovo delo v in izven Auroville dobili veliko nacionalnih in mednarodnih priznanj._NEWLINE_Nekateri javni vodnjaki za pitje imajo \xc2\xbbdinamizirano\xc2\xab\xc2\xa0vodo, ki jo izbolj\xc5\xa1ujejo z izpostavljanjem zvokom Bacha in Mozarta._NEWLINE_Pod okriljem Sri Aurobindo International Institute of Educational Research (SAIIER), vodi Auroville razli\xc4\x8dne izobra\xc5\xbeevalne ustanove znotraj in v okolici Aurovilla.\n_START_SECTION_\nEkonomija\n_START_PARAGRAPH_\nNamesto papirnatega in kovanega denarja prebivalci stro\xc5\xa1ke pla\xc4\x8dujejo prek ban\xc4\x8dnega ra\xc4\x8duna, obiskovalci pa si morajo priskrbeti za\xc4\x8dasen ra\xc4\x8dun. Novi pri\xc5\xa1leki morajo prispevati vsaj toliko, da pokrijejo lastne stro\xc5\xa1ke vsaj za prvo leto bivanja. _NEWLINE_Vsak prebivalec si mora najti delo, s katerim koristi skupnosti._NEWLINE_Auroville trenutno nima dovolj sredstev za zagotavljanje brezpla\xc4\x8dne nastanitve za novince, ki pridejo v Auroville. Od njih se zato pri\xc4\x8dakuje, da bodo finan\xc4\x8dno prispevati h gradnji svoje hi\xc5\xa1e v Auroville. Hi\xc5\xa1a je lahko preprosto ena soba ali apartma, oz. \xc4\x8de je potrebno tudi ve\xc4\x8dja. Tako stanovanjski stro\xc5\xa1ki predstavljajo najve\xc4\x8dji del stro\xc5\xa1kov za novince, \xc4\x8deprav so v teku dolgoro\xc4\x8dna prizadevanja, ki zagotavljajo brezpla\xc4\x8dno nastanitev za Aurovilijce, ki so dokazali svojo zavezanost k napredku Auroville._NEWLINE_Prebivalci Auroville naj bi prispevali mese\xc4\x8dni prispevek k skupnosti. Skupnosti lahko pomagajo z delom, denarjem ipd. \xc2\xbbPrispevek gostov\xc2\xab, dnevne pristojbine, ki jih pla\xc4\x8dajo gostje Auroville, predstavljajo del prora\xc4\x8duna Auroville. Od skupnosti lahko tisti Aurovilijci, ki potrebujejo mese\xc4\x8dne pre\xc5\xbeivnine (indijska vlada upokojenim ne pla\xc4\x8duje pokojnin), ki pokrivajo osnovne \xc5\xbeivljenjske potreb\xc5\xa1\xc4\x8dine, dobijo pomo\xc4\x8d. Gospodarstvo Auroville (in  celotno \xc5\xbeivljenje razvijajo\xc4\x8de se skupnosti) tako posku\xc5\xa1a priti bli\xc5\xbee viziji._NEWLINE_Kot navaja Auroville Today, obstajata \xc5\xa1e dve oviri in sicer pomanjkanje mo\xc5\xbenosti za delo in nizka stopnja `vzdr\xc5\xbeevanja\xc2\xb4. Auroville ima le majhno gospodarsko osnovo in priseljenci pogosto ne morejo najti primernega dela v poslovnih enotah ali storitvenih dejavnostih. Nadomestiki za pla\xc4\x8de so nizki (5000 Rs)_NEWLINE_\xc4\x8ceprav indijska vlada nadzoruje Fundacijo Auroville, financira le majhen del prora\xc4\x8duna Auroville. Vanj ve\xc4\x8dinoma prispevajo posamezniki z donacijami in komercialna podjetja (gosti\xc5\xa1\xc4\x8da, gradbeni\xc5\xa1tvo, informacijske tehnologije, izdelava umetelnega papirja in pali\xc4\x8dic s kadili), ki prispevajo \xe2\x85\x93 svojih prihodkov v Centralni fond Auroville. _NEWLINE_Poleg tega se ukvarjajo tudi s pogozdovanjem, ekolo\xc5\xa1kim kmetovanjem, osnovnimi izobra\xc5\xbeevalnimi raziskavami, varovanjem zdravja, razvojem okoli\xc5\xa1kih vasi, uporabno tehnologijo, urbanizmom, upravljanjem z vodo, kulturnimi dejavnostmi in storitvami za skupnost.\n_START_SECTION_\nLega\n_START_PARAGRAPH_\nAuroville je sestavljen iz skupka nepremi\xc4\x8dnin pribli\xc5\xbeno 12 km severno od Pondicherrya. Najenostavneje ga je dose\xc4\x8di iz ceste East Coast Road (ECR), ki povezuje Chennai in Pondicherry. Center za obiskovalce in Matrimandir je mogo\xc4\x8de dose\xc4\x8di s potovanjem osem kilometrov proti zahodu od ozna\xc4\x8denega odcepa na ECR. Pot proti vzhodu vodi neposredno na zasebno pla\xc5\xbeo Auroville imenovano Repose, ki je le nekaj sto metrov od samega mesta.\n_START_SECTION_\nKomunikacija in mediji\n_START_PARAGRAPH_\nPrek spletne strani Auroville je mo\xc5\xbeno dostopati do \xc4\x8dasnikov in revij ter tako odprtih kot zaprtih forumov za razli\xc4\x8dne projekte, interese, organizacije ter oznanjanj, ki sestavljajo \xc5\xbeivljenje skupnosti. _NEWLINE_Auroville ima majhno vendar namensko skupino \xc2\xbbOutreachMedia\xc2\xab, ki skrbi za obiske novinarjev in (foto)reporterjev. Njihov osnovni cilj je, da vsi novinarji dobijo uradne in najnovej\xc5\xa1e ter relevantne informacije iz pravih virov, tako0 da je njihov obisk lahko ploden in konstruktiven._NEWLINE_BBC je maja 2008 posnel kratek 10-minutni prispevek o Auroville, ki je bil predvajan na TV, radiju in prikazan na spletni strani Reporta\xc5\xbea je postavila ideje ustanoviteljem nasproti obto\xc5\xbebam, da skupnost tolerira pedofilijo v \xc5\xa1olah za lokalno prebivalstvo. Auroville se je BBCju prito\xc5\xbeil, da je bila reporta\xc5\xbea pristranska, neresni\xc4\x8dna ter v nasprotju z uredni\xc5\xa1ko politiko BBCja. BBC je vse obto\xc5\xbebe zanikal. Auroville je v \xc5\xa1ole kasneje vpeljal izobra\xc5\xbeevalni program za ozave\xc5\xa1\xc4\x8danje problema spolnih zlorab.'